Mark Esterhuysen se F-woord veroorsaak sosiale media opskuddingMark Esterhuysen. Foto: Facebook Die handelsmerk en reputasie analise maatskappy, Ornico, het ŉ opname van die bulletin op sosiale netwerke versprei. Volgens Ornico was Esterhuysen oornag ŉ sensasie en is die opname wat op www.twitvid.com/WSSUO beskikbaar gemaak is binne ses dae meer 128 000 keer geluister. Die opname is ook op Youtube geplaas waar dit reeds meer as 67 000 keer gekyk is. Die voorval het ook gesorg dat minstens 212 mediaberigte hieroor geskryf is. Die storie is onder meer gedra deur die Mail & Guardian, Indendent Online, Media24 en TimesLIVE. Die storie het ook internasionaal opslae gemaak nadat Reuters dit gedek het. Esterhuysen het ook nou 4 199 aanhangers op Twitter. Die uitvoerende hoof van Ornico, Oresti Patricios, sê dit wys onder meer die mag van sosiale netwerke en hulle invloed op nuusgebeure. Esterhuysen, ŉ voormalige TuksFM aanbieder is steeds werkloos en volgens die Citizen geniet hy die ekstra rus. – Luister hier na die uitsending (Waarskuwing: Die uitsending bevat krutaal).